วช. นำนักประดิษฐ์-นักวิจัยไทยคว้ารางวัล สิ่งประดิษฐ์นวัตกรรมนานาชาติ
นางสาววิภารัตน์ ดีอ่อง ผู้อำนวยการสำนักงานการวิจัยแห่งชาติ หรือ วช. เปิดเผยว่า สำนักงานการวิจัยแห่งชาติ นำคณะนักประดิษฐ์ นักวิจัยไทยจาก 16 หน่วยงาน คว้ารางวัลระดับนานาชาติจากงาน “2021 Japan Design, Idea and Invention Expo” (JDIE 2021) ที่จัดขึ้นวันที่ 18 – 20 สิงหาคม 2564 ณ กรุงเกียวโต ประเทศญี่ปุ่น กว่า 40 รางวัล ประกอบด้วย รางวัลเหรียญทอง 25 รางวัล และรางวัลเหรียญเงิน 18 รางวัล อาทิ ผลงานจากประเทศไทยที่ได้รับรางวัลเหรียญทอง ได้แก่ เรื่อง “สเปรย์สมุนไพรนาโนสูตรเย็นบรรเทาอาการปวดเมื่อย” โดยนางสาววราภรณ์ โชติสวัสดิ์ และคณะ แห่งจุฬาลงกรณ์มหาวิทยาลัย, เรื่อง “นวัตกรรมนาโนเจลสูตรน้ำสำหรับทดแทนการอาบน้ำสำหรับสัตว์เลี้ยงป่วย หลังทำวัคซีนหรือมีบาดแผลซึ่งห้ามโดนน้ำ” โดย ดร.ธีรพงศ์ ยะทา และคณะแห่งจุฬาลงกรณ์มหาวิทยาลัย, และเรื่อง “โบทีน่า แอคเมลล่า เอ็นแคปซูเลทเท็ต พาทิเคิล เฟเชียว สลิฟปิ้งมาร์ค” โดยนายสมัชญ์ โสขุมา และคณะ แห่งบริษัท ทีเอส อินโนเทรด จำกัด เป็นต้นสำหรับงาน “2021 Japan Design, Idea and Invention Expo” (JDIE 2021) ในปีนี้จัดขึ้นเป็นครั้งที่ 6 ซึ่งเป็นงานที่ได้รับการสนุนจาก World Invention Intellectual Property Associations (WIIPA) หน่วยงานนานาชาติด้านการส่งเสริมสิ่งประดิษฐ์และนวัตกรรมแห่งไต้หวัน ร่วมกับ Chizai Corporation หน่วยงานด้านทรัพย์สินทางปัญญา แห่งประเทศญี่ปุ่น โดยมีนักวิจัย/นักประดิษฐ์จากทั่วโลกนำผลงานเข้าประกวดและจัดแสดงในงานจำนวนกว่า 258 ผลงาน จากกว่า 15 ประเทศ